Document ID: 32001R1249

Komission asetus (EY) N:o 1249/2001,
annettu 26 päivänä kesäkuuta 2001,
yhteisön ja Slovenian kanssa tehdyssä eurooppalaisessa sopimuksessa määrätyn tuontijärjestelmän mukaisesti vuoden 2001 toisen vuosipuoliskon aikana käytettävissä olevien maito- ja maitotuotealan tiettyjen tuotteiden määrästä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä sekä Slovenian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisena siirtymäkauden toimenpiteenä 7 päivänä marraskuuta 2000 annetun neuvoston asetuksen (EY) N:o 2475/2000(1),
ottaa huomioon yhteisön sekä Unkarin tasavallan, Puolan tasavallan, Tsekin tasavallan, Slovakian tasavallan, Bulgarian, Romanian ja Slovenian välisissä Eurooppa-sopimuksissa, yhteisön sekä Baltian maiden välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla ja 15 päivänä joulukuuta 1997 annetun komission asetuksen (EY) N:o 2508/97(2), sellaisena kuin se on viimeksi muutettuna asetuksella (EY) N:o 2856/2000(3), ja erityisesti sen 4 artiklan 4 kohdan,
sekä katsoo seuraavaa:
Tammikuussa 2001 esitettyjen yhteisön sekä Unkarin tasavallan, Puolan tasavallan, Tsekin tasavallan, Slovakian tasavallan, Bulgarian, Romanian ja Slovenian tasavallan välisissä Eurooppa-sopimuksissa sekä yhteisön ja Baltian maiden välisissä vapaakauppaa koskevissa sopimuksissa määrätyn järjestelmän mukaisesti tietyistä maito- ja maitotuotealan tuotteista jätettyjen tuontitodistushakemusten hyväksyttävyydestä 1 päivänä helmikuuta 2001 annetun komission asetuksen (EY) N:o 218/2001(4) mukaisesti asetuksessa (EY) N:o 2508/97 mainituista tuotteista on esitetty tuontitodistushakemuksia määristä, jotka ovat pienemmät kuin käytettävissä olevat määrät. Tämän vuoksi olisi määritettävä 1 päivän heinäkuuta ja 31 päivän joulukuuta 2001 välisenä aikana kunkin kyseisen tuotteen käytettävissä olevat määrät,
ON ANTANUT TÄMÄN ASETUKSEN:
1 artikla
Slovenian tasavallasta peräisin olevia tuotteita koskevat, asetuksen (EY) N:o 2508/97 nojalla 1 päivän heinäkuuta ja 31 päivän joulukuuta 2001 välisenä aikana käytettävissä olevat määrät esitetään liitteessä.
2 artikla
Tämä asetus tulee voimaan 1 päivänä heinäkuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 2001.

Labels: 3
17
18
15